# data[].attributes.attachment_caption
Από την ομάδα των "Θαλασσών"

# data[].attributes.headline
Γενικά για το νερό ... "Τη σήμερον ημέρα"! 

# data[].attributes.subject
Γενικά για το νερό ... "Τη σήμερον ημέρα"! 

# data[].attributes.body
Ένα ποτήρι καθαρό, κρυστάλλινο νερό μας ξεδιψάει και είναι πολύτιμο για τη ζωή μας. Οι άνθρωποι πίνουμε το πόσιμο νερό, αφού το 70% του ανθρώπινου σώματος είναι νερό.

Αντίθετα, ένα ποτήρι με νερό που περιέχει δηλητήρια είναι ακατάλληλο για να το πιούμε, αφού είναι επικίνδυνο για την υγεία μας. Δυστυχώς, ακούμε συχνά για ρύπανση των νερών και δηλητηρίαση του περιβάλλοντος.

Το νερό είναι πολύ βασικό για όλους τους ζωντανούς οργανισμούς. Όπου υπάρχει μεγάλη ποσότητα, φυτρώνουν δέντρα που δημιουργούν ευχάριστο περιβάλλον τον άνθρωπο. Οι γεωργοί το χρησιμοποιούν για να ποτίζουν τα χωράφια τους, οι κτηνοτρόφοι τα ζώα τους και το κλίμα της περιοχής γίνεται δροσερό, ενώ και στο νερό ζουν πολλοί οργανισμοί.

# data[].attributes.attachment_caption
Από την ομάδα των "Θαλασσών"

# data[].attributes.headline
Γενικά για το νερό ... "Τη σήμερον ημέρα"! (2)

# data[].attributes.subject
Γενικά για το νερό ... "Τη σήμερον ημέρα"! (2)

# data[].attributes.body
Το νερό στη φύση συναντάται σε τρεις μορφές: στερεή (χιόνι, πάγος), υγρή (νερό πηγών, ποταμών, λιμνών, θαλασσών) και αέρια (υδρατμοί). Παλαιότερα το νερό δημιούργησε την ανάγκη κάποιων επαγγελμάτων, που ήταν πολύ χρήσιμα και που σήμερα δεν υπάρχουν πια, όπως του νερουλά, του παγοπώλη.

Η έλλειψη νερού αποτελεί στις μέρες μας μια μεγάλη απειλή για τον πλανήτη. Είναι επιτακτική η ανάγκη άμεσης λήψης μέτρων για την αντιμετώπιση αυτού του φαινομένου.

# data[].attributes.attachment_caption
Από την ομάδα των "Θαλασσών"

# data[].attributes.headline
Γενικά για το νερό ... "Τη σήμερον ημέρα"! (3)

# data[].attributes.subject
Γενικά για το νερό ... "Τη σήμερον ημέρα"! (3)

# data[].attributes.body
Οι ανάγκες του σύγχρονου ανθρώπου σε νερό, δεν μπορούν πια να καλυφθούν από τα παραδοσιακά έργα υδροδότησης, όπως είναι για παράδειγμα, οι πέτρινες στέρνες, οι βρύσες ή τα πηγάδια. Οι επιστήμονες τονίζουν ότι για να βελτιωθεί η ποιότητας ζωής και να προστατευθεί το περιβάλλον, θα πρέπει να βελτιωθούν οι εγκαταστάσεις συλλογής και τροφοδότησής του νερού.

Είναι σημαντικό να ευαισθητοποιηθούμε και να δραστηριοποιηθούμε, ώστε τόσο σε συλλογικό όσο και σε ατομικό επίπεδο, να υιοθετηθούν κάποιοι τρόποι εξοικονόμησης νερού!

# data[].attributes.attachment_caption
Από την ομάδα των "Ποταμών"

# data[].attributes.headline
Γιατί κοστίζει το νερό;

# data[].attributes.subject
Γιατί κοστίζει το νερό;

# data[].attributes.body
Το νερό έρχεται δωρεάν από τη φύση. Το νερό όμως, δε φτάνει μόνο του στη βρύση του σπιτιού μας, σε ασφαλή ποιότητα και ικανοποιητική ποσότητα. Για να γίνει αυτό απαιτούνται έργα και φυσικά άνθρωποι να δουλεύουν καθημερινά για αυτό το σκοπό. Χρειάζονται χρήματα για να κατασκευαστούν και να λειτουργήσουν τα τεχνικά έργα (φράγματα, γεωτρήσεις, σωλήνες μεταφοράς, δεξαμενές), για τον καθαρισμό του νερού στις μονάδες επεξεργασίας και για να ανταμειφθούν όλοι αυτοί οι άνθρωποι, που εργάζονται σε αυτές τις διαδικασίες.

# data[].attributes.attachment_caption
Από την ομάδα της "Ανακύκλωσης"

# data[].attributes.headline
Επαναχρησιμοποίηση – Ανακύκλωση νερού

# data[].attributes.subject
Επαναχρησιμοποίηση – Ανακύκλωση νερού

# data[].attributes.body
Αν σκεφτούμε τον κύκλο του νερού στη φύση, συνειδητοποιούμε ότι το ίδιο νερό χρησιμοποιείται ξανά και ξανά, εδώ και αιώνες! Μέσα από διαφορετικές λειτουργίες και χρήσεις, το νερό επαναλαμβάνει την ίδια πορεία. Είναι η ίδια ποσότητα νερού η οποία αποθηκεύεται στα επιφανειακά και υπόγεια νερά, κυκλοφορεί στην ατμόσφαιρα, δεσμεύεται από τα φυτά, χρησιμοποιείται στη γεωργία, διανέμεται στα δίκτυα ύδρευσης, καταναλώνεται από τον άνθρωπο και τα ζώα.

Όπως λοιπόν στη φύση, έτσι και στην καθημερινή μας ζωή, θα μπορούσαμε να ξαναχρησιμοποιούμε ορισμένες ποσότητες νερού είτε απευθείας, είτε αφού το επεξεργαστούμε, εμπλουτίζοντας τα φυσικά αποθέματα νερού που έχουμε στη διάθεσή μας.

# data[].attributes.attachment_caption
Από την ομάδα των "Ωκεανών"

# data[].attributes.headline
Πώς επαναχρησιμοποιούν οι κάτοικοι το νερό σε άλλες χώρες;

# data[].attributes.subject
Πώς επαναχρησιμοποιούν οι κάτοικοι το νερό σε άλλες χώρες;

# data[].attributes.body
Βέλγιο: Επεξεργασία και ανακύκλωση του 38% των χρησιμοποιημένου νερού και μεταφορά του για βιομηχανικές δραστηριότητες.

Γαλλία: Ανακύκλωση του χρησιμοποιημένου νερού της περιοχής γύρω από το Παρίσι και διοχέτευσή του για άρδευση στις καλλιέργειες των γύρω περιοχών.

Ισπανία: Μεταφορά του επεξεργασμένου νερού για πότισμα γηπέδων γκολφ, άρδευση καλλιεργειών, ενίσχυση των υπόγειων νερών σε παραλιακές περιοχές.

Ολλανδία: Χρήση του ανακυκλωμένου νερού στην πυρόσβεση.

Αυστρία: Χρήση του ανακυκλωμένου νερού στις χαρτοβιομηχανίες και στις βιομηχανίες ζάχαρης.

Πορτογαλία: Χρήση του επεξεργασμένου χρησιμοποιούμενου νερού, ειδικά τις χρονιές που οι βροχοπτώσεις είναι περιορισμένες, για άρδευση.

# data[].attributes.attachment_caption
Από την ομάδα των "Λιμνών"

# data[].attributes.headline
Φράσεις με το νερό!

# data[].attributes.subject
Φράσεις με το νερό!

# data[].attributes.body
1. Βάζω νερό στο κρασί μου : Μετριάζω την οργή μου.

2. Ήπιε το αμίλητο νερό : Κάποιος/α που μένει σιωπηλός/ή.

3. Μια τρύπα στο νερό : Δεν έγινε τίποτα.

4. Το ξέρω νερό : Το γνωρίζω πολύ καλά.

5. Είμαι έξω από τα νερά μου : Δεν ξέρω τι να κάνω.

6. Λέω το νερό νεράκι : Διψάω πολύ.

7. Μπήκε το νερό στ’ αυλάκι : Μια δουλειά βρίσκεται σε καλό δρόμο.

# data[].attributes.attachment_caption
Από την ομάδα των "Λιμνών"

# data[].attributes.headline
Φράσεις με το νερό! (2)

# data[].attributes.subject
Φράσεις με το νερό! (2)

# data[].attributes.body
8. Δε δίνει του αγγέλου του νερό : Είναι τσιγκούνης/α.

9. Τον φέρνω με τα νερά μου : Κάνω κάποιον/α να συμφωνεί μαζί μου.

10. Το αίμα νερό δε γίνεται κι άμα γενεί, δεν πίνεται : Οι συγγενείς υποστηρίζουν ο ένας τον άλλο.

11. Είναι σαν τα κρύα τα νερά : Είναι πολύ όμορφη/ος.

12. Πίνω νερό στ’ όνομά του : Τον εκτιμώ πολύ.

13. Όσα είπαμε, νερό κι αλάτι : Δίνουμε τέλος στις παρεξηγήσεις μεταξύ μας.

14. Πνίγομαι σε μια κουταλιά νερό : Δεν τα καταφέρνω, ούτε στα εύκολα.

# data[].attributes.attachment_caption
Από την ομάδα των "Συγγραφέων"

# data[].attributes.headline
Το ποταμάκι (του Αλ. Παπαδιαμάντη)

# data[].attributes.subject
Το ποταμάκι (του Αλ. Παπαδιαμάντη)

# data[].attributes.body
–Από πού είσαι, ποταμάκι;
– Από κείνο το βουνό.
– Πώς τον λέγαν τον παππού σου;
– Σύννεφο στον ουρανό.
– Ποια ’ναι η μάνα σου;
– Η μπόρα.

–Πώς κατέβηκες στη χώρα;

–Τα χωράφια να ποτίσω και τους μύλους να γυρίσω.
– Στάσου να σε ιδούμε λίγο, ποταμάκι μου καλό.
– Βιάζομαι πολύ να φύγω, ν’ ανταμώσω το γιαλό.

# data[].attributes.attachment_caption
Από την ομάδα των "Καλλιτεχνών"

# data[].attributes.headline
Το κολλάζ μας

# data[].attributes.subject
Το κολλάζ μας

# data[].attributes.attachment_caption
Από την ομάδα των "Καλλιτεχνών"

# data[].attributes.headline
Οι Συμβουλές μας!

# data[].attributes.subject
Οι Συμβουλές μας!